L 14/378
HU
Az Európai Unió Hivatalos Lapja
2023.1.16.
4.7.
Fontos biztonsági figyelmeztető jelzések ideiglenesen megszakíthatják a figyelmeztetést.
4.8.
A mentőszolgálatok általi használatra szánt, illetve a hadsereg, a polgári védelem, a tűzoltóság vagy a közrend fenntartásáért felelős erők használatára tervezett és gyártott járműveket el lehet látni a figyelmeztető rendszer fényjelzéseinek tompítására szolgáló eszközzel.
4.9.
A járművezetőt figyelmeztető rendszer működésbe lépésére és kikapcsolására vonatkozó eljárások részleteit e melléklet 2. függeléke határozza meg.
4.10.
Az ezen előírás szerinti típusjóváhagyás iránti kérelem részeként a gyártónak az e melléklet 1. függelékében meghatározottak szerint igazolnia kell a járművezetőt figyelmeztető rendszer működését.
5.
Használatkorlátozó rendszer
5.1.
A járműbe kétlépcsős használatkorlátozó rendszert kell beépíteni, mely először mérsékelt (teljesítményben korlátozó), majd erős (a jármű működését megakadályozó) használatkorlátozást vált ki.
5.2.
A használatkorlátozó rendszer alkalmazásának követelménye nem vonatkozik a mentőszolgálatok általi használatra szánt, illetve a hadsereg, a polgári védelem, a tűzoltóság és a közrend fenntartásáért felelős erők általi használatra tervezett és gyártott járművekre és motorokra.
A használatkorlátozó rendszer állandó kiiktatása csak a motor- vagy járműgyártó számára megengedett.
5.3.
Mérsékelt használatkorlátozó rendszer A mérsékelt használatkorlátozó rendszernek a motor legnagyobb forgatónyomatékát a teljes nyomatékhoz tartozó fordulatszám és a fordulatszám-szabályozó töréspontja közötti fordulatszám-tartományban 25 %-kal kell csökkentenie, amint azt e melléklet 3. függeléke ismerteti.
A teljes nyomatékhoz tartozó fordulatszámnál alacsonyabb fordulatszámon rendelkezésre álló, a nyomaték csökkentése előtti legnagyobb motornyomaték nem lehet magasabb, mint a teljes nyomatékhoz tartozó fordulatszámon leadható csökkentett nyomaték.
A mérsékelt használatkorlátozó rendszernek működésbe kell lépnie, amikor a jármű az alábbi 6.3., 7.3., 8.5.
és 9.4.
szakaszban leírt állapot bekövetkezése után először kerül álló helyzetbe (2).
5.4.
Erős használatkorlátozó rendszer A jármű- vagy motorgyártónak az 5.4.1.–5.4.3.
szakaszban ismertetett, erős használatkorlátozó rendszerekből legalább egyet be kell építenie a járműbe, valamint egy, az 5.4.4.
szakaszban ismertetett „időkorlátos használat­ korlátozó” rendszert is.
5.4.1.
Az „újraindítást követő használatot korlátozó” rendszernek a motor járművezető általi leállítását („gyújtás kikapcsolva”) követően 20 km/h-ra (mászósebességre) kell korlátoznia a jármű sebességét.
5.4.2.
A „üzemanyag-feltöltést követő használatot korlátozó” rendszernek 20 km/h-ra (mászósebességre) kell korlátoznia a jármű sebességét azt követően, hogy a tartályban az üzemanyag szintje mérhető – a tartálytérfogat legfeljebb 10 %-ának megfelelő, a típusjóváhagyó hatóság által az üzemanyagszint-mérő műszaki adottságai és a gyártó nyilatkozata alapján jóváhagyott – mennyiséggel emelkedett.
5.4.3.
A „parkolást követő használatot korlátozó” rendszernek 20 km/h-ra (mászósebességre) kell korlátoznia a jármű sebességét a jármű egy óránál hosszabb álló helyzetét követően.
(2) A jármű legkésőbb 1 perccel azt követően minősül álló helyzetben lévőnek, hogy a sebessége nulla km/h-ra csökkent.
Az álló helyzetben való tartózkodáshoz nem szükséges semmilyen berendezés, például rögzítőfék, pótkocsifék vagy kézifék használata.